ΜΟΝΙΜΗ ΕΛΛΗΝΙΚΗ ΑΝΤΙΠΡΟΣΩΠΕΙΑ

ΣΤΗΝ ΕΥΡΩΠΑΪΚΗ ΕΝΩΣΗ

ΠΡΟΚΗΡΥΞΗ ΠΛΗΡΩΣΗΣ ΘΕΣΗΣ


Η Μόνιμη Ελληνική Αντιπροσωπεία στην Ευρωπαϊκή Ένωση προκηρύσσει την πλήρωση μίας (1)  θέσης συμβασιούχου υπαλλήλου, πλήρους απασχόλησης, με σύμβαση εργασίας ιδιωτικού δικαίου ορισμένου χρόνου, διάρκειας 2 ετών.
Οι ενδιαφερόμενοι/νες, θα πρέπει : 
· Να έχουν συμπληρώσει το 21ο και να μην έχουν υπερβεί το 60ο έτος της ηλικίας τους.
· Να είναι μόνιμοι/ες κάτοικοι Βελγίου.
· Να έχουν άριστη γνώση της Ελληνικής και της Γαλλικής, καθώς και πολύ καλή γνώση της Αγγλικής. Γνώση της Ολλανδικής γλώσσας θα συνεκτιμηθεί 
· Να είναι κάτοχοι Απολυτηρίου Λυκείου ή ισοδύναμου τίτλου ιδρύματος  δευτεροβάθμιας εκπαίδευσης της αλλοδαπής. Τυχόν πρόσθετες σπουδές θα    συνεκτιμηθούν
· Να είναι κάτοχοι Διπλώματος Οδήγησης αυτοκινήτου. Τυχόν πρόσθετα προσόντα (επαγγελματικό δίπλωμα οδήγησης,  γνώση χρήσης ηλεκτρονικών υπολογιστών) θα συνεκτιμηθούν.
· Να διαθέτουν σοβαρότητα, εχεμύθεια και ευχέρεια επικοινωνίας.

 
Τυχόν προϋπηρεσία σε συναφή θέση θα θεωρηθεί πρόσθετο προσόν. Οι άρρενες Έλληνες πολίτες θα πρέπει να έχουν εκπληρώσει τις στρατιωτικές τους υποχρεώσεις ή να έχουν νόμιμα απαλλαγεί από αυτές.
Οι ενδιαφερόμενοι/ες παρακαλούνται να αποστείλουν αίτηση, επιστολή εκδήλωσης ενδιαφέροντος (lettre de motivation), αντίγραφο διαβατηρίου ή ταυτότητας, καθώς και σύντομο βιογραφικό σημείωμα, στο οποίο θα αναγράφονται τα ισχύοντα στοιχεία επικοινωνίας τους, μέχρι τις 15 Φεβρουαρίου 2017 ταχυδρομικά στη διεύθυνση:
Representation Permanente de la Grece auprès de l’UE
Rue Jacques de Lalaing 19-21
1040, Bruxelles ή ηλεκτρονικά στη διεύθυνση: adminsec@rp-grece.be
Οι υποψήφιοι/ες οι οποίοι πληρούν τα τυπικά προσόντα θα κληθούν σε συνέντευξη, πριν από την οποία θα τους ζητηθεί να προσκομίσουν τα σχετικά δικαιολογητικά.








Βρυξέλλες, 09 Ιανουαρίου 2017
